Azaroak 18.

**Podemos-Ahal Dugu** talde parlamentarioari atxikitako foru parlamentari **Mikel Buil García**k **10-20 PES-00222** idatzizko galdera aurkeztu du; haren bidez jakin nahi du zein diren Trenasa enpresak 2006tik jasotako dirulaguntza publikoak, bai eta Vectia enpresan egindako inbertsio publikoen zenbatekoak ere. Hona hemen Garapen Ekonomiko eta Enpresarialeko kontseilariak horri buruz informatu beharrekoa:

Lehenik eta behin, adierazi behar da Trenes de Navarra SA (Trenasa) CAF taldearen filial bat dela, eta bere jarduera nagusia CAFerako tren-ibilgailuak diseinatu, eraiki, muntatu, konpondu eta probatzea dela, baita autobus elektrikoen txasisak eta azken akaberak egitea ere, CAF taldeko (lehen Vectia, orain Solaris) autobusen atalerako.

Bestalde, CAFen eta Sodenaren partaidetza zuen sozietate bat zen Vectia, Castejongo Trenasaren instalazio berberetan kokatua, eta bere jarduera autobus elektrikoak diseinatzea, fabrikatzea eta merkaturatzea zen, bai eta jarduera osagarriak egitea ere, hala nola haiek puntuan jartzea eta mantentzea eta konponketak egitea. 2018an, CAFek Solaris Bus & Coach erosi zuen, hiriko mugikortasun elektriko jasangarriaren (batez ere hiriko autobus elektrikoak) sektoreko Europako liderra, eta 2019an Vectia Solaris taldearen barruan sartu zen, Solaris taldearen filial espainiarraren —Solaris Ibérica SAren— eta Vectiaren arteko bat-egitearen bidez. Horren ondorioz, Solaris Ibérica SA berria sortu zen, egoitza Castejonen izaten jarraitzen duena.

Vectia Mobility SL enpresan egindako inbertsio publikoaren xehetasunari dagokionez (dirulaguntzak, partaidetzak, abalak), honako hauek dira ordaindutako dirulaguntzak:

|  |  |  |  |
| --- | --- | --- | --- |
| **Noiz eman den** | **Kontzeptua** | **Ordaindutako zenbatekoa** | **Ordainketaren data** |
| 2017 | Enpresa txiki eta ertainen lehiakortasuna sustatzeko laguntzak | 4.500,00 | 2017/12/28 |
| 2017 | Enpresa txiki eta ertainen lehiakortasuna sustatzeko laguntzak | 15.383,25 | 2017/12/28 |
| 2018 | Enpresa txiki eta ertainen lehiakortasuna sustatzeko laguntzak | 2,101,42 | 2019/01/30 |
|  | **GUZTIRA** | 19.885,77 |  |

Partaidetzei dagokienez, Sodenak 7.050.000 euroko ekarpena egin dio VECTIAren kapitalari enpresan duen partaidetzagatik, 3,6M euro Vectia R&D, AIEri eta 3,45M euro Vectia Mobility SLri:

* 2M euro partaidetza hartzeko unean, 2016ko urrian.
* 2M euro 2017ko lehen hiruhilekoan.
* 2M euro 2017ko bigarren seihilekoan.
* 450.000 euro 2018ko ekainean.
* 600.000 euro 2018ko urrian.

Trenes de Navarra SAri azken 13 urteetan bideratutako laguntza publikoen xehetasunari dagokionez, honako hau jakinarazten da:

|  |  |  |  |
| --- | --- | --- | --- |
| **Noiz eman den** | **Kontzeptua** | **Ordaindutako zenbatekoa** | **Ordainketaren data** |
| 2007 | Enpresentzako dirulaguntzak, I+G+b proiektuak, patenteak eta bideragarritasun-azterlanak direla eta | 466.347,00 | 2008/01/23 |
| 2007 | Enpresentzako dirulaguntzak, I+G+b proiektuak, patenteak eta bideragarritasun-azterlanak direla eta | 115.240,00 | 2008/01/23 |
| 2008 | Itzuli beharrik gabeko laguntzak, inbertsio eta enpleguagatik | 1.091.250,00 | 2008/11/26 |
| 2009 | Itzuli beharrik gabeko laguntzak, inbertsio eta enpleguagatik | 153.258,00 | 2009/07/03 |
| 2009 | Erantzukizun sozial korporatiboa sustatzeko programa | 1.000,00 | 2009/12/30 |
| 2010 | Enpresentzako dirulaguntzak, I+G+b proiektuak, patenteak eta bideragarritasun-azterlanak direla eta | 13.590,00 | 2010/11/26 |
| 2010 | Erantzukizun sozial korporatiboa sustatzeko programa | 2.000,00 | 2010/12/22 |
| 2011 | Itzuli beharrik gabeko diru-laguntzak, inbertsioarengatik (eremu lagunduko araudi berria) | 357.000,00 | 2011/12/09 |
| 2011 | Erantzukizun sozial korporatiboa sustatzeko programa | 600,00 | 2011/12/14 |
| 2012 | Enplegu Plana. Erantzukizun sozial korporatiboa sustatzeko programa | 2.400,00 | 2012/11/21 |
| 2013 | Itzuli beharrik gabeko diru-laguntzak, inbertsioarengatik (eremu lagunduko araudi berria) | 236.386,69 | 2016/03/26 |
| 2016 | Ekintzailetza plana. Enpresa txiki eta ertainen lehiakortasunaren sustapena PO FEDER 2014-2020 Nafarroa | 15.222,15 | 2017/01/30 |
| 2017 | Lan osasunaren plana betetzeko inbertsioak | 3.093,00 | 2017/12/28 |
| 2017 | Ekintzailetza plana. Enpresa txiki eta ertainen lehiakortasunaren sustapena PO FEDER 2014-2020 Nafarroa | 22.725,18 | 2017/12/28 |
| 2018 | I+G proiektuetarako dirulaguntzak, Nafarroako 2014-2020 EGEF PE | 5.315,76 | 2018/12/21 |
| 2019 | I+G proiektuetarako dirulaguntzak, Nafarroako 2014-2020 EGEF PE | 5.268,66 | 2019/11/06 |
| 2019 | I+G proiektuetarako dirulaguntzak, Nafarroako 2014-2020 EGEF PE | 9.183,94 | 2019/12/30 |
| 2020 | I+G proiektuetarako dirulaguntzak, Nafarroako 2014-2020 EGEF PE | 9.136,84 | Ordaintzeko dago. |
|  | **GUZTIRA** | 2.509.017,22 |  |

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko azaroaren 13an.

Garapen Ekonomiko eta Enpresarialeko kontseilaria: Manu Ayerdi Olaizola